Verslunareigendur á Laugavegi eru ánægðir með göngugötuna . Mynd / Vilhelm Fimm þúsundum fleiri gengu um Laugaveg við Skólavörðustíg 12. júlí en um mánuði fyrr . Þetta kemur fram í talningum á vegum Reykjavíkurborgar . Í byrjun júní voru vegfarendur um níu þúsund dag hvern . Talið var á ný 12. júlí en þá gengu tæplega fjórtán þúsund manns um Laugaveginn við Skólavörðustíg . Mælingar staðfesta einnig að fleiri stíga inn í flestar verslanir við göngugötuna en áður . Fundað var með fulltrúum kaupmanna í síðustu viku og ríkti almenn ánægja með tilraunina meðal þeirra . - þeb